Br. 07-322/20-upI-148/12 19.10.2020. godine

Sekretarijat za investicije, uređenje prostora i održivi razvoj, rješavajući po zahtjevu nosioca projekta Centralne banka Crne Gore iz Podgorice, Bulevar Sv.Petra Cetinjskog br.6, u postupku davanja saglasnosti na Elaborat o procjeni uticaja na životnu sredinu za Edukativno-konferencijski centar CBCG, na UP 10, Zona A, kat.parc.br.972/2 KO Tivat, u obuhvatu Detaljnog urbanističkog plana „Tivat-Centar“, opština Tivat, a na osnovu člana 24 Zakona o procjeni uticaja na životnu sredinu („Službeni list CG“, br. 75/18), članova 18 i 46 stav 1 Zakona o upravnom postupku („Službeni List CG“, br. 56/14, 20/15, 40/16 i 37/17), te člana 7 stav 1 tačka 1 Odluke o organizaciji i načinu rada lokalne uprave Opštine Tivat („Sl.list CG-opštinski propisi“, br. 43/18, 15/19, 08/20) donosi:

**R J E Š E NJ E**

1 – Daje se saglasnost na Elaborat o procjeni uticaja na životnu sredinu za Edukativno-konferencijski centar CBCG, na UP 10, Zona A, kat.parc.br.972/2 KO Tivat, u obuhvatu Detaljnog urbanističkog plana „Tivat-Centar“, opština Tivat, broj 07-322/20-upI-148/10 od 08.10.2020. godine, izrađen od strane „Liming“ doo iz Podgorice, iz oktobra mjeseca 2020. godine, u postupku sprovedenom po zahtjevu nosioca projekta Centralne banke Crne Gore iz Podgorice, Bulevar Sv.Petra Cetinjskog br.6, koji je urađen u skladu sa odredbama Zakona o procjeni uticaja na životnu sredinu.

2 – Nalaže se nosiocu projekta da planirani projekat Edukativno-konferencijskog centra CBCG, na UP 10, Zona A, kat.parc.br.972/2 KO Tivat, u obuhvatu Detaljnog urbanističkog plana „Tivat-Centar“, opština Tivat, realizuje u svemu prema mjerama zaštite životne sredine utvrđenim u Elaboratu o procjeni uticaja na životnu sredinu iz tačke 1 ovog Rješenja, a koje se odnose na:

- Mjere za sprečavanje, smanjenje ili otklanjanje štetnih uticaja u toku izgradnje, funkcionisanja i u slučaju akcidenta koje su definisane u Poglavlju 8 Elaborata o procjeni uticaja na životnu sredinu iz tačke 1 ovog Rješenja i

- Program praćenja uticaja na životnu sredinu. koji je definisan u Poglavlju 9 Elaborata o procjeni uticaja na životnu sredinu iz tačke 1 ovog Rješenja.

Realizovanost mjera zaštite životne sredine definisanih u Elaboratu o procjeni uticaja na životnu sredinu na koji je data saglasnost utvrđuje nadležni organ - Ekološka inspekcija, tokom izgradnje, funkcionisanja projekta i u slučaju akcidenta.

3 – Ovo Rješenje prestaje da važi ukoliko nosilac projekta ne pribavi građevinsku dozvolu ili podnese prijavu početka građenja ili odobrenje ili saglasnost za izvođenje projekta u roku od dvije godine od dana prijema ovog rješenja.

O b r a z l o ž e nj e

Centralna banka Crne Gore iz Podgorice, Bulevar Sv.Petra Cetinjskog br.6, obratio se ovom Sekretarijatu zahtjevom, broj 07-322/20-upI-148 od 20.07.2020.godine, za davanje saglasnosti na Elaborat o procjeni uticaja na životnu sredinu za Edukativno-konferencijski centar CBCG, na UP 10, Zona A, kat.parc.br.972/2 KO Tivat, u obuhvatu Detaljnog urbanističkog plana „Tivat-Centar“, opština Tivat. Uz zahtjev je dostavljen Elaborat u pisanoj formi u tri primjerka i u elektronskom obliku.

U skladu sa članom 20 Zakona o procjeni uticaja na životnu sredinu, o zahtjevu i o vremenu i mjestu održavanja javne rasprave su, pismenim aktom broj 07-322720-upI-148/1 od 21.07.2020. godine, obavješteni zainteresovani organi i organizacije, dok je zainteresovana javnost obavještena oglasom u dnevnom listu „Pobjeda”, objavljenim dana 22.07.2020. godine, kao i na veb-sajtu Opštine Tivat [www.opstinativat.me](http://www.opstinativat.me). Ostavljen je rok u kojem su svi zainteresovani mogli imati uvid u predmetni Elaborat, a javna tribina je održana 27.08.2020. godine u Opštini Tivat.

Elaborat o procjeni uticaja na životnu sredinu, broj 07-322/20-upI-148 od 20.07.2020.godine, dana 25.08.2020. godine, a Izvještaj o javnoj raspravi, broj 07-322/20-upI-148/5 od 31.08.2020. godine, dana 31.08.2020. godine, dostavljeni su Komisiji za ocjenu elaborata**,** koja je obrazovana Rješenjem Sekretarijata za investicije, uređenje prostora i održivi razvoj, broj 07-322/20-upI-148/4 od 24.08.2020. godine.

Komisija za ocjenu elaborata razmotrila je dostavljenu dokumentaciju i konstatovala u Izvještaju, broj 07-322/20-upI-148/6 od 31.08.2020. godine, da je predmetni Elaborat o procjeni uticaja na životnu sredinu potrebno dopuniti u skladu sa primjedbama datim u pomenutom Izvještaju. Sekretarijat za investicije, uređenje prostora i održivi razvoj je nosiocu projekta dostavio Zahtjev za ispravku podneska, broj 07-322/20-upI-148/7 od 01.09.2020. godine, sa pomenutim Izvještajem u prilogu, u kojem se nalaže nosiocu projekta da izvrši izmjene i dopune u skladu sa navedenim primjedbama i dostavi ovom organu inovirani Elaborat u roku od trideset dana od dana prijema ovog akta.

Sekretarijatu za investicije, uređenje prostora i održivi razvoj dostavljen je inovirani Elaborat o procjeni uticaja na životnu sredinu, broj 07-353-up-148/10 od 08.10.2020. godine, izrađen od strane „Liming“ doo iz Podgorice, iz oktobra mjeseca 2020. godine, koji je proslijeđen Komisiji za ocjenu elaborata dana 08.10.2020. godine. Komisija za ocjenu elaborata dostavila je Izvještaj broj, 07-322/20-upI-148/11 od 16.10.2020. godine, sa predlogom davanja saglasnosti na predmetni, inovirani Elaborat.

Odredbom člana 24 stav 1 Zakona o procjeni uticaja na životnu sredinu propisano je da odluku o davanju saglasnosti ili odbijanju zahtjeva za davanje saglasnosti na elaborat, donosi nadležni organ na osnovu izvještaja i predloga odluke komisije za ocjenu elaborata.

Imajući u vidu navedeno, Sekretarijat za investicije, uređenje prostora i održivi razvoj, na osnovu sprovedenog postupka, razmatranja Elaborata o procjeni uticaja na životnu sredinu, uvida u dostavljeni Izvještaj Komisije, a sa primjenom odredaba člana 24 Zakona o procjeni uticaja na životnu sredinu, odlučio je da izda saglasnost na predmetni, inovirani Elaborat.

Ovim Rješenjem utvrđena je obaveza nosiocu projekta da planirani projekat Edukativno-konferencijskog centra CBCG, na UP 10, Zona A, kat.parc.br.972/2 KO Tivat, u obuhvatu Detaljnog urbanističkog plana „Tivat-Centar“, opština Tivat, realizuje u svemu prema mjerama zaštite životne sredine utvrđenim u predmetnom Elaboratu o procjeni uticaja na životnu sredinu. Realizovanost mjera zaštite životne sredine definisanih u Elaboratu o procjeni uticaja na životnu sredinu za Edukativno-konferencijski centar CBCG, na UP 10, Zona A, kat.parc.br.972/2 KO Tivat, u obuhvatu Detaljnog urbanističkog plana „Tivat-Centar“, opština Tivat, broj 07-322/20-upI-148/10 od 08.10.2020. godine, izrađen od strane „Liming“ doo iz Podgorice, iz oktobra mjeseca 2020. godine, na koji je data saglasnost, utvrđuje nadležni organ - Ekološka inspekcija, te je nosilac projekta obavezan da obavijesti nadležni organ - Ekološku inspekciju, prije početka izvođenja radova, kako bi isti, shodno članu 26 Zakona o procjeni uticaja na životnu sredinu, utvrdio da li su realizovane sve mjere predviđene predmetnim Elaboratom o procjeni uticaja na životnu sredinu.

Ovo rješenje prestaje da važi ukoliko nosilac projekta ne pribavi građevinsku dozvolu ili podnese prijavu početka građenja ili odobrenje ili saglasnost za izvođenje projekta u roku od dvije godine od dana prijema ovog rješenja, u smislu člana 25 Zakona o procjeni uticaja na životnu sredinu.

Sekretarijat za investicije, uređenje prostora i održivi razvoj obavijestiće zainteresovane organe i organizacije o donijetoj odluci u skladu sa odredbama Zakona o procjeni uticaja na životnu sredinu.

Na osnovu prednje izloženog odlučeno je kao u dispozitivu.

**Uputstvo o pravnoj zaštiti:** Protiv ovog Rješenja može se izjaviti žalba Glavnom administratoru Opštine Tivat u roku od 15 dana od dana prijema Rješenja. Žalba se ulaže preko ovog Sekretarijata uz uplatu administrativne takse u iznosu od 5 € na žiro račun broj 510-9146777-39.

Rukovoditeljka Odjeljenja v.d. Sekretar Sekretarijata

Biljana Krivokapić, dipl.ing.tehn. Marko Petričević

Samostalni savjetnik II

za poslove zaštite životne sredine

Igor Mamula, dipl.ing.polj.

Dostavljeno:

- Centralna banka Crne Gore, Bulevar Sv.Petra Cetinjskog br.6, Podgorica, x 2

- Ekološka inspekcija, Oktobarske revolucije br. 130, Podgorica

- a/a